**รายงานการประชุม**

**คณะกรรมการบริหารเครือข่ายการศึกษาทั่วไปแห่งประเทศไทย**

ครั้งที่ ๒/๒๕๖๐

วันจันทร์ที่ ๒๔ เมษายน ๒๕๖๐ เวลา ๐๙.๓๐ น.

ณ ห้องประชุมมังคลอุบล ชั้น ๑ อาคารเฉลิมพระเกียรติ ๔๘ พระชันษา สมเด็จพระเทพรัตนราชสุดาฯสยามบรมราชกุมารี มหาวิทยาลัยเทคโนโลยีราชมงคลธัญบุรี

**รายชื่อกรรมการผู้มาประชุม**

1. รศ. ดร. ประเสริฐ ปิ่นปฐมรัฐ ประธานกรรมการ   
   อธิการบดีมหาวิทยาลัยเทคโนโลยีราชมงคลธัญบุรี
2. ผศ. ดร. สมหมาย ผิวสอาด รองประธานกรรมการ  
   รองอธิการบดีมหาวิทยาลัยเทคโนโลยีราชมงคลธัญบุรี
3. ผศ. ไพบูลย์ แย้มเผื่อน รองประธานกรรมการ  
   ผู้ช่วยอธิการบดีมหาวิทยาลัยเทคโนโลยีราชมงคลธัญบุรี
4. รศ. ดร. ศรีเพ็ญ ศุภพิทยากุล กรรมการผู้ทรงคุณวุฒิจุฬาลงกรณ์มหาวิทยาลัย
5. ผศ. กิตติภูมิ มีประดิษฐ์ กรรมการผู้ทรงคุณวุฒิมหาวิทยาลัยศรีปทุม
6. นายพิสุทธิ์ พวงนาค กรรมการผู้ทรงคุณวุฒิมหาวิทยาลัยราชภัฏจันทรเกษม
7. ผู้แทนเครือข่ายภาคเหนือตอนล่าง (มหาวิทยาลัยนเรศวร) กรรมการ

นางยุพา กูลประดิษฐ์

1. ผู้แทนเครือข่ายภาคใต้ตอนบน (มหาวิทยาลัยวลัยลักษณ์) กรรมการ

ดร. สิริพร สมบูรณ์บูรณะ

1. ผู้แทนเครือข่ายภาคกลางตอนล่าง (มหาวิทยาลัยเทคโนโลยีพระจอมเกล้าธนบุรี) แทนกรรมการ

นายปาณเลิศ ศิริวงศ์

1. ผู้แทนเครือข่ายภาคใต้ตอนล่าง (มหาวิทยาลัยสงขลานครินทร์) แทนกรรมการ

รศ. ดร. วันดี สุทธรังษี

1. ผู้แทนเครือข่ายภาคเหนือตอนบน (มหาวิทยาลัยเชียงใหม่) แทนกรรมการ

ดร. ทิพย์รัตน์ นพฤทธิ์

1. ผู้แทนเครือข่ายภาคอีสานตอนล่าง (มหาวิทยาลัยเทคโนโลยีสุรนารี) แทนกรรมการ

ดร. ปราโมทย์ ภักดีณรงค์

1. ผู้แทนเครือข่ายภาคตะวันออก (มหาวิทยาลัยบูรพา) แทนกรรมการ

นางสาวณัฐกานต์ ปัดเกษม

1. ผศ. ดร. ศรัณย์ ว่องไว กรรมการและเลขานุการผู้อำนวยการสำนักส่งเสริมวิชาการและงานทะเบียนมทร.ธัญบุรี
2. ผศ. ดร. สิริแข พงษ์สวัสดิ์ กรรมการและผู้ช่วยเลขานุการ  
   คณบดีคณะวิทยาศาสตร์และเทคโนโลยี มทร.ธัญบุรี
3. ผศ. รุ่งฤดี อภิวัฒนศร กรรมการและผู้ช่วยเลขานุการ  
   คณบดีคณะศิลปศาสตร์ มทร.ธัญบุรี

**รายชื่อกรรมการผู้ไม่มาเข้าประชุม(ติดราชการ)**

1. ดร. สุภัทร จำปาทอง ที่ปรึกษา

เลขาธิการสำนักงานคณะกรรมการการอุดมศึกษา

1. ผศ. ดร. มนัสนันท์ หัตถศักดิ์ กรรมการผู้ทรงคุณวุฒิ

มหาวิทยาลัยเกษตรศาสตร์

1. ผู้แทนเครือข่ายภาคกลางตอนบน (จุฬาลงกรณ์มหาวิทยาลัย) กรรมการ  
   อาจารย์ทันตแพทย์. ดร. ศุภชัย ชื่นจิตรวงษา
2. ผู้แทนเครือข่ายภาคอีสานตอนบน (มหาวิทยาลัยขอนแก่น) กรรมการ  
   ผศ. ดร. ภาวดี ภักดี
3. ผศ. ดร. สุทธิพร บุญส่ง กรรมการและผู้ช่วยเลขานุการ

คณบดีคณะครุศาสตร์อุตสาหกรรมมทร.ธัญบุรี

**รายชื่อผู้เข้าร่วมประชุม**

1. ผศ.อานนท์ นิยมผล รองคณบดีฝ่ายวิชาการและวิจัย คณะครุศาสตร์อุตสาหกรรม มทร.ธัญบุรี
2. นางสาวอัญชลี ตั้งจิตนบ มหาวิทยาลัยเทคโนโลยีราชมงคลธัญบุรี
3. นางสาววารุณี กี่เอี่ยน มหาวิทยาลัยเทคโนโลยีราชมงคลธัญบุรี
4. นางสาวศศิมา ประเสริฐกรรณ์ มหาวิทยาลัยเทคโนโลยีราชมงคลธัญบุรี
5. นางสาวสุภัสตรา จันทรา มหาวิทยาลัยเทคโนโลยีราชมงคลธัญบุรี
6. นางสาวฐิติมา ชื่นทิม มหาวิทยาลัยเทคโนโลยีราชมงคลธัญบุรี

**เริ่มประชุม ๐๙.๓๐ น.**

**ระเบียบวาระที่ ๑ เรื่องแจ้งที่ประชุมทราบ**

๑.๑ เรื่องประธานแจ้งที่ประชุมทราบ

ประธานกล่าวเปิดประชุม พร้อมต้อนรับและขอบคุณที่คณะกรรมการบริหารเครือข่ายศึกษาทั่วไปแห่งประเทศไทยทุกท่านมาเข้าร่วมประชุมที่มหาวิทยาลัยเทคโนโลยีราชมงคลธัญบุรีซึ่งเป็นการประชุมสัญจรครั้งแรกและในครั้งต่อๆ ไป จะประชุมที่สถาบันผู้แทนเครือข่ายต่างๆ ตามความพร้อม

**มติที่ประชุม** รับทราบ

๑.๒ เรื่องที่เลขานุการแจ้งที่ประชุมทราบ

- ไม่มี –

**มติที่ประชุม** รับทราบ

๑.๓ เรื่องแจ้งที่ประชุมเพื่อทราบ

- ไม่มี -

**มติที่ประชุม** รับทราบ

**ระเบียบวาระที่ ๒ รับรองรายงานการประชุม** ครั้งที่ ๑/๒๕๖๐

๒.๑ ฝ่ายเลขานุการฯ ได้สรุปมติการประชุมคณะกรรมการบริหารเครือข่ายการศึกษาทั่วไปแห่งประเทศไทยครั้งที่ ๑/๒๕๖๐ เมื่อวันจันทร์ที่ ๒๗ กุมภาพันธ์ ๒๕๖๐เวลา ๐๙.๓๐ น.ณ ห้องประชุมศาสตราจารย์วิจิตร ศรีสอ้านชั้น ๕ สำนักงานคณะกรรมการการอุดมศึกษาและได้พิจารณาในการประชุมคณะกรรมการบริหารเครือข่ายการศึกษาทั่วไปแห่งประเทศไทยครั้งที่ ๒/๒๕๖๐ เมื่อวันจันทร์ที่ ๒๔ เมษายน ๒๕๖๐ เรียบร้อยแล้ว

**มติที่ประชุม** รับรองรายงานการประชุม โดยไม่มีการแก้ไข

**ระเบียบวาระที่ ๓ เรื่องสืบเนื่องจากการประชุมครั้งที่ ๑/๒๕๖๐**

๓.๑ รับทราบ (ร่าง) คำสั่งแต่งตั้งคณะกรรมการบริหารเครือข่ายการศึกษาทั่วไปแห่งประเทศไทยจากการประชุมครั้งที่ ๑/๒๕๖๐ ฝ่ายเลขานุการ ได้แจ้งที่ประชุมทราบเกี่ยวกับ (ร่าง) คำสั่งแต่งตั้งคณะกรรมการบริหารเครือข่ายการศึกษาทั่วไปแห่งประเทศไทย ซึ่งได้ส่งไปที่สำนักงานคณะกรรมการการอุดมศึกษา (สกอ.) โดย  
ท่านเลขาธิการ สกอ. ลงนามแล้วและจะส่งเรื่องให้ มหาวิทยาลัยเทคโนโลยีราชมงคลธัญบุรีนั้นที่ประชุมได้ร่วมกันพิจารณาพร้อมมีข้อเสนอแนะและมติที่ประชุมเห็นชอบและมอบฝ่ายเลขานุการดำเนินการตามข้อเสนอแนะ ดังนั้น  
ฝ่ายเลขานุการจึงได้จัดทำ (ร่าง) คำสั่งฯ และส่งให้ สำนักงานคณะกรรมการการอุดมศึกษาแห่งชาติ

  **มติที่ประชุม** รับทราบ

**ระเบียบวาระที่ ๔ เรื่องเสนอเพื่อพิจารณา**

๔.๑ พิจารณาข้อเสนอแนะแนวทางการดำเนินงานเครือข่ายการศึกษาทั่วไปแห่งประเทศไทย จากภูมิภาคต่างๆ

จากการประชุมคณะกรรมการบริหารเครือข่ายการศึกษาทั่วไปแห่งประเทศไทย   
ครั้งที่ ๑/๒๕๖๐ มหาวิทยาลัยเทคโนโลยีราชมงคลธัญบุรี ในฐานะสถาบันประธานเครือข่ายฯได้จัดทำและประกาศนโยบายแผนงานสองปีโดยสังเขป ที่ประชุมร่วมกันพิจารณาและมีข้อเสนอแนะเกียวกับการมีส่วนร่วม กล่าวคือ ขอให้ผู้แทน

เครือข่ายอุดมศึกษาจาก ๙ ภูมิภาค เสนอแนวนโยบายในการดำเนินงานตามความต้องการของแต่ละเครือข่าย เพื่อให้การดำเนินงานเป็นไปในทิศทางเดียวกัน และผู้แทนเครือข่ายฯ เสนอข้อมูลส่งให้ที่ฝ่ายเลขานุการต่อไป ในการนี้  
ฝ่ายเลขานุการได้รวบรวมข้อเสนอแนะ และนำเสนอเพื่อพิจารณา ดังต่อไปนี้

๔.๑.๑ เครือข่ายอุดมศึกษาภาคตะวันออกเฉียงเหนือตอนบน

มหาวิทยาลัยขอนแก่นในฐานะผู้แทนเครือข่ายอุดมศึกษาภาคตะวันออกเฉียงเหนือตอนบนสำนักวิชาศึกษาทั่วไป มหาวิทยาลัยขอนแก่นขอเสนอแนวทางการดำเนินงาน ดังนี้

๑. จัดประชุมเครือข่ายโดยหมุนเวียนสถาบันเจ้าภาพ เพื่อจะได้ศึกษาดูงานการบริหารจัดการหมวดวิชาศึกษาทั่วไปของสถาบันเจ้าภาพ

๒. การจัดประชุมวิชาการนำเสนองานวิจัยในชั้นเรียน หรือรายวิชาศึกษาทั่วไปที่โดดเด่นของสถาบันเครือข่าย

๓. จัดอบรมเทคนิคการสอนที่สามารถพัฒนาทักษะศตวรรษที่ ๒๑พร้อมการวัดผลลัพธ์การเรียนรู้อย่างมีประสิทธิภาพ

๔.๑.๒ เครือข่ายอุดมศึกษาภาคใต้ตอนล่าง

มหาวิทยาลัยสงขลานครินทร์ในฐานะผู้แทนเครือข่ายอุดมศึกษาภาคใต้ขอเสนอ  
แนวทางการดำเนินงาน ดังนี้

๑. พัฒนาอาจารย์ในเครือข่าย ดังนี้

๑) พัฒนาเทคนิคการสอนสำหรับอาจารย์ที่สอนรายวิชาศึกษาทั่วไป

๒) ฝึกอบรมวิธีการออกแบบรายวิชาศึกษาทั่วไป

๓) แลกเปลี่ยนเรียนรู้ระหว่างสถาบันในเครือข่ายฯ

๒. ดำเนินการต่อเนื่องจากงานวิจัยของคณะกรรมการชุดเดิมเกี่ยวกับมาตรฐานผลการเรียนรู้ในหมวดวิชาศึกษาทั่วไป ๘ ด้าน ตามกรอบมาตรฐานคุณวุฒิระดับอุดมศึกษาแห่งชาติ

๓. ประชุมคณะกรรมการเครือข่ายฯ ๓เดือน/ครั้ง

๔.๑.๓ เครือข่ายอุดมศึกษาภาคตะวันออก

มหาวิทยาลัยบูรพาในฐานะผู้แทนเครือข่ายอุดมศึกษาภาคตะวันออก ได้รวบรวมข้อเสนอแนะจากสถาบันในเครือข่ายอุดมศึกษาภาคตะวันออก เกี่ยวกับการดำเนินการตามนโยบาย ๒ ปี ที่ประธานเครือข่ายการศึกษาทั่วไปแห่งประเทศไทยได้กำหนดนโยบายไว้ มีข้อเสนอแนะในภาพรวมดังนี้

๑. พัฒนากระบวนการจัดการเรียนการสอนและการบริหารจัดการหมวดวิชาศึกษาทั่วไป

๑.๑ การพัฒนาและปรับปรุงหลักสูตรหมวดวิชาศึกษาทั่วไปให้สอดคล้องกับบริบทของแต่ละมหาวิทยาลัยภายใต้กรอบแนวคิดหมวดวิชาศึกษาทั่วไปที่สอดคล้อง กรอบมาตรฐานคุณวุฒิระดับอุดมศึกษาแห่งชาติ พ.ศ. ๒๕๕๒ (TQF: HEd) และเกณฑ์มาตรฐานหลักสูตรระดับปริญญาตรี พ.ศ. ๒๕๕๘

๑.๒ การพัฒนาระบบการเรียนการสอนรายวิชาหมวดวิชาศึกษาทั่วไป

๑.๒.๑ พัฒนาสื่อการเรียนการสอนรายวิชาหมวดวิชาศึกษาทั่วไป

๑.๒.๒ เพิ่มทักษะทางชีวิตและสังคม (Life and Social Skills) ภาษาอังกฤษ ICT และกระบวนการคิด (Thinking Process)

๑.๒.๓ พัฒนาโลกทัศน์สากล(Global Mindset) และกิจการเพื่อสังคม (Social Enterprise)

๑.๒.๔ การเสริมสร้างความเข้าใจให้กับบุคลากรที่เกี่ยวข้อง นิยามผลการเรียนรู้โครงสร้างและองค์ประกอบการจัดการเรียนการสอนและการบริหารจัดการหมวดวิชาศึกษาทั่วไป

๑.๒.๕ การวิจัยเพื่อศึกษารูปแบบการเรียนรู้ใหม่สำหรับรายวิชาหมวดวิชาศึกษาทั่วไป

**ข้อเสนอแนะ**พัฒนากระบวนการจัดการเรียนการสอนและการบริหารจัดการหมวดวิชาศึกษาทั่วไปมีความสำคัญ สถาบันในเครือข่ายอุดมศึกษาภาคตะวันออกทุกแห่งเห็นร่วมกันว่าต้องดำเนินการ ซึ่งการดำเนินการให้เป็นไปตามกระบวนการที่วางไว้ อาจจะต้องมีแผนการดำเนินการและกรอบการดำเนินงานให้ชัดเจน โดยแผนและกรอบการดำเนินการดังกล่าวสามารถนำไปให้สถาบันต่างๆ ในเครือข่ายนำไปปรับใช้ให้เข้ากับบริบทของแต่ละสถาบันได้ ทั้งนี้สถาบันที่เป็นแกนนำหรือแม่ข่ายจะต้องดูแลและสนับสนุนการดำเนินการด้วย เพื่อให้การดำเนินการเป็นไปในทิศทางเดียวกัน

๒. การสนับสนุนเสริมสร้างเครือข่ายความร่วมมือด้านการศึกษาทั่วไประหว่างสถาบันอุดมศึกษา

๒.๑ การอบรม ศึกษา ดูงาน ทั้งในและต่างประเทศ

๒.๒ การจัดโครงการประชุมวิชาการเครือข่ายการศึกษาทั่วไปแห่งประเทศไทย

**ข้อเสนอแนะ**สถาบันในเครือข่ายอุดมศึกษาภาคตะวันออกทุกแห่งเห็นร่วมกันว่าต้องสร้างความร่วมมือด้านการศึกษาทั่วไป โดยเฉพาะการจัดโครงการประชุมวิชาการ อาจมีความจำเป็นต้องจัดประชุมในกลุ่มใหญ่ทั้งประเทศ เพื่อวางกรอบแนวทางร่วมกัน รับทราบปัญหา และปรับแผนการดำเนินการให้เป็นไปตามความต้องการและบริบทของแต่ละสถาบัน

๓. การพัฒนากระบวนการวัดและประเมินผลการเรียนรู้

๓.๑ พัฒนาเครื่องมือวัดให้สอดคล้องเป้าหมายของหมวดศึกษาทั่วไปที่มุ่งเน้นผล การเรียนรู้ทั้ง ๘ ด้าน

(๑) มีคุณธรรมจริยธรรมในการดำเนินชีวิตบนพื้นฐานปรัชญาเศรษฐกิจพอเพียง

(๒) ตระหนักและสำนึกในความเป็นไทย

1. มีความรอบรู้อย่างกว้างขวาง มีโลกทัศน์กว้างไกลเข้าใจและเห็นคุณค่าของตนเองผู้อื่น สังคม ศิลปวัฒนธรรมและธรรมชาติ
2. มีทักษะการแสวงหาความรู้ตลอดชีวิตเพื่อพัฒนาตนเองอย่างต่อเนื่อง
3. มีทักษะการคิดแบบองค์รวม
4. มีจิตอาสาและสำนึกสาธารณะ เป็นพลเมืองที่มีคุณค่าของสังคมไทยและสังคมโลก
5. ใช้เทคโนโลยีสารสนเทศอย่างรู้เท่าทัน
6. ใช้ภาษาในการสื่อสารอย่างมีประสิทธิภาพ

๓.๒ พัฒนาการประเมินผลการเรียนรู้ให้สอดคล้องกับจุดประสงค์ของแต่ละรายวิชา และสอดคล้องกับทฤษฎีการประเมินผลการเรียนรู้

**ข้อเสนอแนะ**สถาบันในเครือข่ายอุดมศึกษาภาคตะวันออกทุกแห่งเห็นร่วมกันว่าต้องมีการพัฒนากระบวนการวัดและประเมินผลการเรียนรู้ร่วมกัน โดยกระบวนการดังกล่าวจะต้องสามารถนำไปใช้กับทุกบริบทของทุกสถาบันมีความยืดหยุ่น ปรับใช้ได้ตามความเหมาะสม และที่สำคัญการพัฒนาเครื่องมือต้องมาจากแนวคิดของทุกสถาบันในเครือข่าย ทั้งจากสถาบันขนาดเล็ก เช่น วิทยาลัยชุมชน หรือสถาบันขนาดใหญ่ เช่น มหาวิทยาลัย เนื่องจากแต่ละสถาบันมีกลุ่มเป้าหมายที่แตกต่างกัน

๔. การส่งเสริมการเรียนรู้ตลอดชีวิต (Life Long Learning Education)

๔.๑ พัฒนาการจัดการเรียนการสอนออนไลน์ในระบบเปิด(Massive Open Online Course : MOOC)

๔.๒ พัฒนาการจัดการศึกษาระบบเทียบโอนความรู้และประสบการณ์ (ธนาคารหน่วยกิต : Credit Bank)

๔.๓ พัฒนาการเรียนเพื่อเรียนรู้ (Learning How to Learn)

**ข้อเสนอแนะ** สถาบันในเครือข่ายอุดมศึกษาภาคตะวันออกทุกแห่งเห็นร่วมกันว่าต้องมีการส่งเสริมการเรียนรู้ตลอดชีวิต (Life Long Learning Education) ทั้งนี้ต้องพิจารณาถึงศักยภาพของแต่ละสถาบันด้วย ถ้าสถาบันแม่ข่ายสามารถพัฒนาศักยภาพในด้านต่างๆ เพื่อเป็นต้นแบบให้กับลูกข่ายสามารถนำไปใช้ หรือไปพัฒนาต่อได้จะเป็นการร่วมมือที่ยั่งยืน เช่น แม่ข่ายที่มีศักยภาพด้านทรัพยากรที่สามารถพัฒนาการจัดการเรียนการสอนออนไลน์ในระบบเปิด(Massive Open Online Course : MOOC) ให้เป็นต้นแบบ และเปิดระบบให้ลูกข่ายสามารถเข้าใช้ระบบดังกล่าวได้ตามรายวิชาและความเหมาะสมจะเป็นการส่งเสริมความร่วมมือกันภายในเครือข่ายที่ยั่งยืน เมื่อลูกข่ายมีศักยภาพที่จะจัดทำระบบเองก็สามารถดำเนินการได้โดยมีแม่ข่ายช่วยสนับสนุนด้านการจัดทำระบบ

**ที่ประชุมร่วมกันพิจารณาแล้วมีข้อเสนอแนะและข้อสังเกต ดังนี้**

จากข้อเสนอแนะแนวนโยบายการดำเนินงานตามความต้องการของแต่ละเครือข่าย   
ทั้ง๓เครือข่ายอุดมศึกษา (เครือข่ายอุดมศึกษาภาคตะวันออกเฉียงเหนือตอนบน เครือข่ายอุดมศึกษาภาคใต้ตอนล่าง และเครือข่ายอุดมศึกษาภาคตะวันออก) นั้น มีประเด็นหลักในการพิจารณา ๓ ประเด็น คือ ๑. ด้านการเรียนการสอน/การวัดและประเมินผล ๒. การจัดประชุมคณะกรรมการบริหารเครือข่ายการศึกษาทั่วไป หมุนเวียนในแต่ละภูมิภาค ๓. การจัดโครงการประชุมวิชาการเครือข่ายระดับประเทศ

1. ด้านการเรียนการสอน/การวัดและประเมินผล จากข้อมูลที่ผ่านมาของแต่ละเครือข่าย อาจารย์ผู้สอนรายวิชาศึกษาทั่วไปยังขาดความชัดเจนหรือเป้าหมายเกี่ยวกับกระบวนการเรียนการสอน/การวัดและประเมินผล ดังนั้นควรมีการกำหนดแนวทาง หรือกำหนดคุณลักษณะที่พึงประสงค์ของผู้สอนในรายวิชาศึกษาทั่วไป และคุณลักษณะพึงประสงค์ของการจัดการเรียนการสอนรายวิชาศึกษาทั่วไป เพื่อใช้เป็นเกณฑ์มาตรฐานสำหรับผู้สอนที่จะสามารถนำไปสู่การเรียนการสอนในรายวิชาศึกษาทั่วไปได้อย่างมีคุณภาพ ควรมีการดำเนินการดังต่อไปนี้

๑.๑ จัดทำโครงการTraining for Trainer ของผู้ที่สอนในรายวิชาศึกษาทั่วไป โดยแต่ละภูมิภาคส่งอาจารย์เข้าอบรม เพื่อให้เป็น Trainer หรือเป็นแม่ไก่ และนำแนวทางที่ได้รับการอบรมกระจายกระบวนการสอนรายวิชาศึกษาทั่วไปสู่ภูมิภาค และปรับใช้ให้เข้ากับบริบทของแต่ละสถาบัน

๑.๒ ในการประชุมคณะกรรมการบริหารเครือข่ายฯ สัญจรแต่ละภูมิภาคควรดำเนินการจัดกิจกรรมการแลกเปลี่ยนเรียนรู้ด้านกระบวนการเรียนการสอน/การวัดและประเมินผลในรายวิชาศึกษาทั่วไป

ระหว่างอาจารย์ผู้สอนในแต่ละสถาบัน

๑.๓ สถาบันควรสนับสนุนให้มีการทำวิจัยในชั้นเรียน โดยที่มหาวิทยาลัยแต่ละแห่งให้ทุนแก่อาจารย์/นักศึกษา แล้วนำเสนอผลงานวิจัย ในการประชุมคณะกรรมการบริหารเครือข่ายฯ ซึ่งในระหว่างการนำเสนอนั้นให้อาจารย์ผู้สอนในรายวิชาศึกษาทั่วไปแต่ละท่านเข้าร่วมเพื่อแลกเปลี่ยนเรียนรู้ เพื่อจะได้เห็นกระบวนการสอนในรายวิชาศึกษาทั่วไปในรูปแบบต่างๆ ทำให้เป็นแหล่งเรียนรู้ของอาจารย์ผู้สอนสามารถนำไปพัฒนาและปรับใช้ในกระบวนการเรียนการสอนให้เหมาะสมตามบริบทของแต่ละสถาบัน

๑.๔ ด้านการวัดและประเมินผลควรมีการกำหนดกรอบที่ชัดเจนในการวัดและประเมินผลการเรียนรู้ รวมถึงการทวนสอบในรายวิชาศึกษาทั่วไปและเพื่อวัดคุณภาพ เพื่อเป็นการยืนยันถึงคุณภาพของรายวิชาศึกษาทั่วไปในหลักสูตร

1. การจัดประชุมคณะกรรมการบริหารเครือข่ายการศึกษาทั่วไปหมุนเวียนในแต่ละภูมิภาคเพื่อให้เป็นการศึกษาดูงานการบริหารจัดการหมวดรายวิชาศึกษาทั่วไปของสถาบันเจ้าภาพ รวมทั้งเป็นการแลกเปลี่ยนเรียนรู้ในกระบวนการเรียนการสอนในรายวิชาศึกษาทั่วไประหว่างภูมิภาคและเป็นเวทีสำหรับการกำหนดเกณฑ์มาตรฐานเบื้องต้นสำหรับอาจารย์ผู้สอนรายวิชาศึกษาทั่วไป โดยที่เครือข่ายแต่ละภูมิภาคสามารถนำไปเป็นแนวทางและปรับให้เข้ากับการบริหารจัดการหมวดรายวิชาศึกษาทั่วไปของแต่ละภูมิภาค
2. การจัดโครงการประชุมวิชาการเครือข่ายฯ ระดับประเทศ เพื่อให้เป็นเวทีสำหรับอาจารย์ผู้สอนรายวิชาศึกษาทั่วไป ได้นำผลงานวิจัยเกี่ยวกับรายวิชาศึกษาทั่วไป/รายวิชาศึกษาทั่วไปที่โดดเด่นของแต่ละสถาบันเครือข่าย ซึ่งจะทำให้เกิดการแลกเปลี่ยนเรียนรู้อย่างทั่วถึง

การจัดโครงการประชุมวิชาการเครือข่ายฯ ระดับประเทศ ควรดำเนินการในปี พ.ศ. ๒๕๖๑ โดยในปี พ.ศ. ๒๕๖๐ ในการประชุมคณะกรรมการบริหารเครือข่ายฯ สัญจร ในแต่ละภูมิภาคจะทำให้ได้แนวทางการกำหนดหัวข้อการจัดประชุมวิชาการเครือข่ายฯ ระดับประเทศ

**มติที่ประชุม** เห็นชอบ

๔.๒ พิจารณาการพัฒนากระบวนการวัดและประเมินผลการเรียนรู้

๔.๒.๑ พัฒนาเครื่องมือวัดให้สอดคล้องเป้าหมายของหมวดศึกษาทั่วไปที่มุ่งเน้นผลการเรียนรู้ทั้ง   
๘ โดเมน จากการประชุมคณะกรรมการบริหารเครือข่ายการศึกษาทั่วไปแห่งประเทศไทย ครั้งที่ ๑/๒๕๖๐ ที่ประชุมมีข้อเสนอแนะเกียวกับนโยบายแผนงานสองปีที่ควรเร่งดำเนินการ ประกอบกับข้อเสนอแนะแนวทางการดำเนินงานเครือข่ายการศึกษาทั่วไปแห่งประเทศไทยจากภูมิภาคต่างๆเห็นว่าต้องมีการพัฒนากระบวนการวัดและประเมินผลการเรียนรู้ร่วมกัน โดยกระบวนการดังกล่าวจะต้องสามารถนำไปใช้กับทุกบริบทของทุกสถาบันมีความยืดหยุ่น ปรับใช้ได้ตามความเหมาะสม รวมทั้งการพัฒนาเครื่องมือวัดให้สอดคล้องเป้าหมายของหมวดศึกษาทั่วไปที่มุ่งเน้นผลการเรียนรู้ทั้ง ๘ โดเมน

**ที่ประชุมร่วมกันพิจารณาแล้วมีข้อเสนอแนะและข้อสังเกต ดังนี้**

1. ขอให้เครือข่ายทั้ง ๙ ภูมิภาค ดำเนินการสรุปแนวทางในการพัฒนากระบวนการวัดและประเมินผลการเรียนรู้ทั้ง ๘ โดเมน
2. นำผลการสรุปเสนอในที่ประชุมครั้งต่อไปเพื่อร่วมกันวิเคราะห์และพัฒนาเครื่องมือวัดให้สอดคล้องกับเป้าหมายของหมวดศึกษาทั่วไป

**มติที่ประชุม** เห็นชอบ และมอบเครือข่ายทั้ง ๙ ภูมิภาคดำเนินการต่อไป

๔.๓ พิจารณากิจกรรมเครือข่าย

๔.๓.๑ การจัดประชุมวิชาการศึกษาทั่วไประดับประเทศจากการประชุมคณะกรรมการบริหารเครือข่ายการศึกษาทั่วไปแห่งประเทศไทย ครั้งที่ ๑/๒๕๖๐ จากข้อเสนอแนะในที่ประชุมฯ ประกอบกับข้อเสนอแนะแนวทางการดำเนินการเครือข่ายการศึกษาทั่วไปแห่งประเทศไทยจากภูมิภาคต่างๆซึ่งมีความเห็นตรงกันว่า เพื่อให้กิจกรรมและการดำเนินการต่างๆ ของเครือข่ายการศึกษาทั่วไปแห่งประเทศไทยได้รับความร่วมมือจากสถาบันอุดมศึกษา มีพัฒนาการอย่างต่อเนื่อง และเพื่อให้การดำเนินการตามนโยบายแผนงานสองปีอย่างมีประสิทธิภาพ กิจกรรมที่สำคัญในการพัฒนาตามวัตถุประสงค์ดังกล่าวคือการจัดประชุมวิชาการศึกษาทั่วไประดับประเทศ

**ที่ประชุมร่วมกันพิจารณาแล้วมีข้อเสนอแนะและข้อสังเกต ดังนี้**

ควรจัดโครงการประชุมวิชาการเครือข่ายฯ ระดับประเทศ ในปี พ.ศ. ๒๕๖๑ เนื่องจากการประชุมคณะกรรมการบริหารเครือข่ายฯ สัญจร ในปี พ.ศ. ๒๕๖๐ แต่ละภูมิภาคได้มีการรวบรวมแนวทาง และข้อเสนอแนะต่างๆ เพื่อใช้เป็นข้อมูลในการจัดประชุมวิชาการเครือข่ายฯ ระดับประเทศ

**มติที่ประชุม** เห็นชอบ มอบฝ่ายเลขานุการดำเนินการตามข้อเสนอแนะ

**ระเบียบวาระที่ ๕ เรื่องอื่นๆ**

๕.๑ การประชุมคณะกรรมการบริหารเครือข่ายการศึกษาทั่วไปแห่งประเทศไทย   
ครั้งที่ ๓/๒๕๖๐ วันจันทร์ที่ ๒๖ มิถุนายน ๒๕๖๐เวลา ๐๙.๓๐–๑๔.๓๐ น.

**ที่ประชุมร่วมกันพิจารณาแล้วมีข้อเสนอแนะและข้อสังเกต ดังนี้**

1. กำหนดวันและสถานที่ประชุมในครั้งต่อไปดังนี้

ประชุมครั้งที่ ๓/๒๕๖๐ ระหว่างวันที่ ๒๖-๒๗ มิถุนายน ๒๕๖๐ ณ มหาวิทยาลัยนเรศวร

ประชุมครั้งที่ ๔/๒๕๖๐ ระหว่างวันที่ ๒๘-๒๙ สิงหาคม ๒๕๖๐ ณ มหาวิทยาลัยวลัยลักษณ์

ประชุมครั้งที่ ๕/๒๕๖๐ ระหว่างวันที่ ๓๐-๓๑ ตุลาคม ๒๕๖๐ ณ มหาวิทยาลัยขอนแก่น

ประชุมครั้งที่ ๖/๒๕๖๐ ระหว่างวันที่ ๒๕-๒๖ ธันวาคม ๒๕๖๐ ณ มหาวิทยาลัยบูรพา

1. ในการประชุมคณะกรรมการบริหารเครือข่ายฯ ครั้งที่ ๓/๒๕๖๐ มีการแบ่งการประชุมเป็น ๒ ช่วงดังนี้

๒.๑ วันที่ ๒๖ มิถุนายน ๒๕๖๐ จัดประชุมสัมมนาวิชาการร่วมกันระหว่างลูกข่ายของเครือข่ายภาคเหนือตอนบน เครือข่ายภาคเหนือตอนล่างและเครือข่ายอื่นๆที่เข้าร่วมประชุม ดังนี้

๑. กล่าวต้อนรับและเปิดการประชุมสัมมนาวิชาการการศึกษาทั่วไปแห่งประเทศไทย โดย อธิการบดีมหาวิทยาลัยนเรศวร และประธานเครือข่ายสถาบันอุดมศึกษาภาคเหนือตอนล่าง ศาสตราจารย์ (พิเศษ) ดร.กาญจนา เงารังษี เวลา ๐๙.๐๐ –๐๙.๓๐ น.

๒. การดำเนินทบทวนมาตรฐานผลการเรียนรู้ในรายวิชาศึกษาทั่วไปให้สอดคล้องกับองค์ความรู้ Digital Literacy โดยวิทยากร รองศาสตราจารย์ ดร. บวร ปภัสราทร เวลา ๐๙.๓๐ – ๑๑.๐๐ น.

๓. แนวคิดสำหรับการบริหารจัดการกระบวนการเรียนการสอนในรายวิชาศึกษาทั่วไป เพื่อแลกเปลี่ยนเรียนรู้แนวคิดและแนวปฏิบัติของกระบวนการเรียนการสอนในรายวิชาศึกษาทั่วไป รวมถึงการรับทราบปัญหาของกระบวนการเรียนการสอนในรายวิชาศึกษาทั่วไปโดยมีวิทยากรที่เป็นอาจารย์ต้นแบบ โดยกำหนดหัวข้อหลัก ๔ หัวข้อ ดังต่อไปนี้

๑) การจัดการเรียนการสอนรายวิชาศึกษาทั่วไปในห้องเรียนขนาดใหญ่

โดย รองศาสตราจารย์พัฒนา ราชวงศ์ เวลา ๑๑.๐๐ – ๑๒.๐๐ น.

๒) การทวนสอบในรายวิชาศึกษาทั่วไป

โดย รองศาสตราจารย์ ดร.รสริน ว่องวิไลรัตน์ และรองศาสตราจารย์ ดร.พรชุลี อาขวอำรุง

เวลา ๑๓.๐๐ – ๑๔.๐๐ น.

๓) การวัดผลการเรียนการสอนในส่วนของคุณธรรมจริยธรรม/Soft Skill

โดย ศาสตราจารย์ (พิเศษ) ดร.กาญจนา เงารังษี เวลา ๑๔.๐๐ – ๑๕.๐๐ น.

๔) การจัดการเรียนการสอนรายวิชาศึกษาทั่วไป เพื่อตอบโจทย์นโยบาย ๔.๐

โดย ผศ.กิตติภูมิ มีประดิษฐ์ เวลา ๑๕.๐๐ – ๑๖.๐๐ น.

๒.๒ วันที่ ๒๗ มิถุนายน ๒๕๖๐ จัดประชุมคณะกรรมการบริหารเครือข่ายการศึกษาทั่วไปแห่งประเทศไทย เพื่อสรุปถึงแนวทางปฏิบัติของการเรียนการสอนของแต่ละภูมิภาคต่างๆ และสามารถนำมาใช้เป็นแนวทางในการพัฒนาครูต้นแบบต่อไปเวลา ๐๙.๓๐ – ๑๔.๓๐ น.

**มติที่ประชุม** เห็นชอบ มอบผู้เกี่ยวข้องดำเนินการต่อไป

**เลิกประชุม เวลา ๑๔.๐๐ น.**

**ผู้บันทึกการประชุม** นางสาวฐิติมา ชื่นทิม

นางสาวศศิมา ประเสริฐกรรณ์

**ผู้ตรวจรายงานการประชุม** นางอัญชลี ตั้งจิตนบ

ผศ. ดร. ศรัณย์ ว่องไว